Ordinul M.E.C.T.S. nr. 5562/7.10.2011 privind aprobarea Metodologiei privind sistemul de acumulare, recunoaștere și echivalare a creditelor profesionale transferabile prevede în art. 8 echivalarea cu 90 credite profesionale transferabile a următoarelor forme de organizare a formării continue:

a) obținerea, în intervalul anului școlar precedent echivalării, a gradului didactic II sau a gradului didactic I;

b) absolvirea de către personalul didactic din educația antepreşcolară, învățământul preşcolar şi din învățământul general obligatoriu, în intervalul anului școlar precedent echivalării, a studiilor universitare de master, în domeniul de specialitate sau în domeniul Ştiințele educației;

c) absolvirea, în intervalul anului școlar precedent echivalării, a studiilor universitare de doctorat în domeniul de specialitate sau în domeniul Ştiințele educației;

d) absolvirea, în intervalul anului școlar precedent echivalării, a unui program de conversie profesională în învățământ prin studii postuniversitare;

e) obținerea, în intervalul anului școlar precedent echivalării, a unei alte specializări, care atestă obținerea de competențe de predare a unei alte discipline din domeniul fundamental aferent domeniului de specializare înscris pe diploma de licență.

La nivelul județului Olt, în luna septembrie 2018, au fost depuse, în vederea echivalării cu credite profesionale transferabile, conform metodologiei, 353 de dosare din 119 de unități de învățământ.

Astfel, în urma analizei dosarelor, au fost echivalate, conform art. 8 din metodologie, formele de organizare a formării continue pentru 347 de cadre didactice provenite din 113 de unități școlare din județul Olt.